runetrust/blame-folketinget-dk huggingface dataset:
Charlotte Dyremose (KF), 2008-11-18:
Her er det jo et spørgsmål om bl.a. at have sikret bedre grundforløb, flere trindelte uddannelser, mulighed for niveaudeling og derudover jo altså også de her kontaktlærerordninger, mentorordninger, tilbud om socialpsykologisk rådgivning osv., alt sammen ting, der skal være med til at forbedre det sociale miljø og forbedre kontakten og støtten i ungdomsuddannelserne, sådan at måske også de, der har let ved at falde fra, føler, at de har en kontakt og en forpligtelse og dermed bliver tilskyndet til at blive på uddannelsen.
Morten Messerschmidt (DF), 2022-05-10:
Tilsvarende synspunkter kan man jo finde talrigt i den offentlige debat, og de taler jo i virkeligheden for sig selv, og derfor vil jeg bare til Folketingets protokol lade det være det, der i hvert fald så er blevet sagt fra Folketingets talerstol her til tredjebehandlingen, nu, hvor ophavsmændene og -kvinderne ikke selv agter at tage ordet.
Dorte Bennedsen (S), 1998-06-19:
Der er blevet efterlyst en ordentlig debat, og så synes jeg, det er lidt ejendommeligt, når fru Birthe Rønn Hornbech siger, at vi må beslutte os efter de beslutninger, der tages, eller noget i den stil, at så får hr. Keld Albrechtsen det til, at tilhængerne siger, at forbeholdene ikke er det papir værd, de er skrevet på.
Christine Antorini (S), 2009-05-19:
Men det, jeg synes er vigtigt at fokusere på, er, hvordan vi sikrer os kvalitet i den her uddannelse, og især en ting, som ministeren valgte ikke at sige noget om her i opsamlingen, nemlig at det er en helt særlig engangsforeteelse at lave et alternativt certificeringssystem ved siden af det akkrediteringssystem, vi i øvrigt i fællesskab har været med til at bygge op.
Martin Lidegaard (RV), 2015-10-23:
Det er egentlig ikke, fordi jeg tror, at hverken Forsvarets Efterretningstjeneste eller Politiets Efterretningstjeneste ville gøre det, men det er klart, at man bliver nødt til at indrette sit system sådan, at man, hvis der skulle være et enkelt broddent kar i sådan en efterretningstjeneste, så har en ekstra sikkerhed.
Kristian Thulesen Dahl (DF), 2013-10-08:
Men så overrasker jeg lige formanden ved alligevel at skifte en anelse spor, for statsministeren gav mig faktisk lige et hint til et spørgsmål i en lidt anden retning end det, jeg spurgte om tidligere, for hun brugte betegnelsen retsstat og sagde, at vi jo lever i en retsstat.
Bjørn Brandenborg (S), 2025-03-25:
Jeg synes også, det er dejligt, at selv om Konservative kalder det for et pseudolovforslag, så alligevel har lyst til at bakke op om et pseudolovforslag, som jo rigtignok lovfastsætter nogle rettigheder, som er der, men som der har været tvivl om og været meget debat om.
Benny Engelbrecht (S), 2017-12-22:
Det er dejligt at få det bekræftet, men jeg må jo altså også bare sige, at det, som jo især er en forudsætning for, at vi har de faglærte, er, at de rent faktisk også kommer i skole, at vi sikrer opkvalificering, og det problem løser man jo ikke ved at give skattelettelser, og da slet ikke, hvis man finansierer det ved at skære ned på de erhvervsrettede uddannelser.
Mike Legarth (KF), 2012-10-26:
Det er vigtigt, at vi herfra sørger for, at der er et privat erhvervsliv, at der er et marked, så der kan være en konkurrence, for ellers kan vi lige så godt havne som ovre bag jerntæppet, i Østeuropa med kommunismen, som alt sammen faldt ned med et ordentligt brag.
Maja Panduro (S), 2011-05-24:
Det tror jeg egentlig at mange synes er voldsomt irriterende og hæmmende og begrænsende for deres frihed, men ikke desto mindre har man vurderet, at det er nødvendigt, fordi alternativet er værre, nemlig at en ekstremist måtte trænge ind i bygningen og ind på redaktionen med en bombe, et gevær eller noget andet og slå folk ihjel.
Mogens Jensen (S), 2006-04-27:
Sådan som medierne udvikler sig med store sammenfald i ejerskab af de forskellige medietyper, en mere og mere omfattende samdrift og øget samarbejde mellem medierne, er der mere end nogen sinde behov for, at Folketinget ser samlet på hele mediestrukturen og de støtteordninger, der er knyttet hertil, for at sikre en moderne mediestøtte, der bl.a. tager hensyn til de nye medietyper.
Per Stig Møller (KF), 2002-11-28:
Hr. Jørn Jespersen sagde også, at han tilbød sig til et samarbejde, og det siger jeg ja tak til, idet jeg forstår, at hr. Jespersen siger, at o.k., når vi så har lagt beløbet fast, så lad os så snakke om, hvordan vi kvalitativt kan udvikle det, i stedet for at blive ved med at tage en gammel diskussion.
Elsebeth Gerner Nielsen (RV), 2004-02-26:
Er hr. Keld Albrechtsen ikke enig i, at selv om hr. Keld Albrechtsen ikke mener, at man skal sælge statens nåleskov, kan man sagtens gøre det på en forsvarlig måde, så man opnår præcis den samme beskyttelse af skovene, som hvis det var staten, der ejede dem, nemlig ved i forbindelse med salget at opridse en række restriktioner for, hvad der skal til, for at man sælger?
Kim Mortensen (S), 2007-05-25:
Når regeringen siger, at man vil øge andelen af vedvarende energi til 30 pct., så lyder det jo af meget, men når man sammenligner med den stigning, vi alligevel skal nå på europæisk plan, så er det absolut et minimum af, hvad vi alligevel skulle nå, hvis vi skulle leve op til EU’s målsætning, nemlig på 13 pct., fra de nuværende 17 pct. til 30 pct.
Kristen Touborg (SF), 2007-05-03:
Og uanset at der nu har været snakket en del om tilsyn og rådgivning og om, hvad der er fremtrædende og bør være fremtrædende, så mener jeg, at det bør være sådan, at de to elementer skal gå hånd i hånd med hinanden, og at man ikke kan basere sig på, at folk nok opfører sig pænt.
Morten Østergaard (RV), 2014-05-14:
Men jeg vil også sige, at en række af de afgifter, der peges på her, jo er afgifter, som har et miljømæssigt sigte, og jeg synes i hvert fald, det er vigtigt at sørge for, at transporterhvervet også bidrager til at nå de mål, vi har for miljø og klima.
Annie Lunde Hansen (CD), 1999-02-23:
Det er derfor meget vigtigt, at de primære aktører har lyst og mulighed for at præge udviklingen i den rigtige retning, så man bevarer bygningskulturelle værdier, samtidig med at boligmassen gives en tidssvarende karakter. Grunden til, at jeg nævner dette, er selvfølgelig, at vi i CD også har bemærket, at nogle af høringssvarene udtrykker bekymring for en forrykkelse af byrdefordelingen mellem stat og kommuner, og at en sådan forrykket byrdefordeling vil kunne begrænse kommunernes muligheder for at sætte aktiviteter i gang. Det må naturligvis ikke ske.
Niels Helveg Petersen (RV), 2010-06-04:
S og SF siger i deres betænkningsbidrag, at de vil følge området nøje og vil undlade at stemme ved denne lejlighed, men vil følge udviklingen på området og muligvis ændre syn på det, hvis det kan godtgøres, at ulemperne er, som jeg her har beskrevet dem.
Aage Frandsen (SF), 1999-12-14:
Det vil sige, at man selvfølgelig ikke ser andre forslag i betænkningen end dem, der blev aftalt mellem parterne, men hr. Kristian Jensen må jo da forstå, at når man laver en aftale, så er det en aftale. Med hensyn til Venstres og De Konservatives forkærlighed for lønmodtagerne: Ja, den har Venstre og De Konservative selvfølgelig altid, når det drejer sig om skattelettelser, og det tror jeg da også lønmodtagere altid er glade for, men ud over at folk selvfølgelig ikke skal betale mere i skat, end rimeligt er, er vi også interesseret i, kan vi sige, regulære
Lars Christian Lilleholt (V), 2004-01-22:
Der vil være en synlighed, der vil være et lokalpolitisk pres, fordi kommunerne er forpligtede til at lave handleplaner og målinger af støjen, og jeg er sikker på, at alene det forhold vil føre til, at der også i amter og kommuner andre steder i landet vil blive gennemført politiske handlinger.
Ole Birk Olesen (LA), 2021-03-05:
Jeg er udsat for tilsvining fra folk, der stemmer på Enhedslisten, og jeg går ud fra, at fru Rosa Lund også oplever at være udsat for tilsvining fra folk, der stemmer på Liberal Alliance, og det bliver vi på grund af vores politiske overbevisning, og det er selvfølgelig i orden.
Torben Hansen (S), 2002-02-06:
Et stærkt, internationalt forpligtende samarbejde gennem et net af konventioner er nødvendigt, for at vi kan sikre vores havmiljø. Tidligere tiders forsømmeligheder og ude af øje, ude af sind-holdning er heldigvis blevet erstattet af forskellig lovgivning, bl.a. den lov, vi har nu om beskyttelse af havmiljøet fra 1993.
Tom Behnke (FRI), 1999-12-15:
dansk statsborgerskab, og man så laver noget kriminelt og så pludselig kommer rendende og siger, at man vil have sin ret til at søge dansk statsborgerskab, så vil jeg sige: Jamen, kæreste ven, det har den pågældende udlænding jo haft i de sidste 15 år.
Meta Fuglsang (SF), 2011-01-25:
Jeg ved ikke, om det er et urimeligt spørgsmål, men det er i hvert fald et spørgsmål, som viser en total forenkling af de problemstillinger, der er i forbindelse med de borgere, der skal hjemsendes, og det afspejler måske den holdning, Dansk Folkeparti har til, hvordan der skal arbejdes med de her sager.
Kim Behnke (FP), 1999-05-27:
Men det er mig en gåde, at de partier, som regeringen har lavet aftale med om elreformen, de partier, som ellers benytter enhver lejlighed til at gå på den her talerstol og tale om ansvarlighed, og at man skal sørge for, at tingene fungerer ordentligt, altså nu har fundet sammen i en kæmpeflerhed, som maner sig op til at være så modige, at de trykker på den gule knap.
Simon Emil Ammitzbøll (LA), 2015-01-14:
Vi er jo kommet med et forslag om at lave en rigsadvokatundersøgelse, og det er vel i virkeligheden den seriøse tilgang i et retssamfund, at det er Rigsadvokaten, der undersøger det, i stedet for at vi kan stille et par spørgsmål til justitsministeren og så hver især sjusse os frem.
Thor Pedersen (V), 2005-12-14:
Det har ikke været overraskende, at det parti, der egentlig bærer økonomien, og som er med til at fastholde det unikke i skattestoppet, og hvad det har betydet, dem, der er med til at finansiere det, for så vidt også er dem, der er med til at bære det på sidste stræk.
Rasmus Jarlov (KF), 2018-05-25:
I forhold til Færøerne har vi det ønske, at man på Færøerne respekterer rigsfællesskabets ansvarsfordeling og grundloven, og her sigter jeg på forfatningsarbejdet, hvor jeg synes, det er enormt vigtigt, at vi undgår, at der opstår utilsigtede konflikter, ved at Færøerne kører ud ad et spor, som måske kommer til at være uforeneligt med grundloven.
Lars Løkke Rasmussen (V), 2008-12-10:
Jo, det var så dengang, arbejdsløshedstallet var på 126.000, og alle ved, hvordan historien senere udviklede sig, og jeg synes, vi kan glæde os over, at det faktisk er lykkedes at trække arbejdsløsheden ned på et niveau, der sådan nærmer sig at være nede på en tredjedel af de tal, der var dengang, hvor man sagde, at bekymringen er væk.
Eigil Andersen (SF), 2009-05-12:
Men jeg vil også sige, at når man hører den her debat og hører, hvad partierne i virkeligheden mener, så tror jeg også, at det kan være værd for Socialdemokratiet og Radikale at overveje, om det ikke er på tide at søge nye venner, nye politiske venner, som man kunne lave forlig med i en politisk fremtid, for så vidt jeg kan høre det, står det fast, at hvis de synspunkter, som Socialdemokratiet og Radikale har, skal gennemføres, så vil det kun kunne lade sig gøre, hvis man vender blikket mod SF.
Anni Matthiesen (V), 2017-04-18:
Hidtil har det været på den måde, at selvejerområdet på det her område modsat andre større offentlige områder ikke har været omfattet af en reel udgiftspolitisk styring eller udgiftspolitisk prioritering, og det har i praksis betydet, at der på den måde har været investeret i områder, som der var en risiko for også kunne løbe løbsk.
Margrethe Vestager (RV), 2005-06-02:
Når jeg har taget ordet, er det, fordi jeg forudså, at ministeren ville vende tilbage til et af sine hovedargumenter, nemlig det, at hvis andre har fået en god idé på et område, kan man overføre den til et andet område, uanset om dette område har en anden karakter, en anden styring, en anden substans, en anden økonomi, en anden tilgang, en anden historie; at det i det hele synes at være anderledes end det, der er den grundlæggende pointe.
Peter Skaarup (DD), 2023-01-26:
Så udfordringen ved sådan en ordning er, at det kan være svært at gennemføre i praksis, for af gode grunde vil fru Trine Bramsen, hvis det var hende, måske holde sig meget tilbage med at udtale sig om forskellige ting og sager, der relaterer sig til hendes ministertid, af forskellige gode grunde set fra fru Trine Bramsens side. Derfor kan det i virkeligheden være svært at bruge det her redskab til så meget.
Jane Heitmann (V), 2014-12-10:
Når det så er sagt, vil jeg bare have lov at spørge pænt og ordentligt – jeg håber sådan set på et svar i en god tone – at nu er det jo ikke kun Ulla Astman, der har sat spørgsmålstegn ved regeringens prioritering, formanden for regionerne, Bent Hansen, har faktisk givet udtryk for, at de 50 mio. kr., der er sat af til 2015, ikke er nok til at komme problemet til livs.
Orla Hav (S), 2010-11-17:
Bl.a. DSI slår fast, at de arbejdsgiverbetalte sundhedsforsikringer har bidraget til en højere aktivitet i vores sundhedsvæsen, men ikke bidraget til en egentlig aflastning, fordi indikationerne for, hvornår man bliver behandlet, muligvis også har ændret sig.
Michael Aastrup Jensen (V), 2007-02-01:
Der er man i hvert fald meget glad for den måde, som kommunalreformen indtil videre er foregået på, for nu får man nogle større enheder, som sikrer, at man virkelig kan komme derudaf, både med hensyn til at tilbyde god service til borgerne og også med hensyn til udvikling til gavn for byens borgere.
Dennis Flydtkjær (DD), 2025-04-23:
Men jeg tror i hvert fald, at man, hvis det kommer oppefra og man siger, at det lige præcis er den kommune, der skal have det, kommer til at møde modstand. Men det er også en diskussion, der ligger så langt ude i fremtiden, at jeg ikke tror, at den er væsentlig at have nu.
Hans Hækkerup (S), 1999-03-19:
Jeg synes, problemet simpelt hen er, at russerne protesterer af de forkerte grunde, og det hænger selvfølgelig først og fremmest sammen med, at det i forbindelse med, at man indgik NATO-Rusland-aftalen, tydeligt blev understreget, at Rusland var bekendt med, at målet selvfølgelig var at optage nye medlemmer af NATO og også at integrere dem i NATO-samarbejdet.
Kristian Thulesen Dahl (DF), 2002-03-12:
Jeg kunne ønske mig, at statsministeren i sit svar til hr. Jeppe Kofod måske havde boret lidt i det dobbeltmoralske, der ligger i, at når det drejer sig om denne her sag, synes Socialdemokratiet, at det er meget odiøst at tale om en person, som har med menneskerettighedscentret at gøre, og så skulle vi gå ud fra, at det der med at diskutere personspørgsmål her i Folketingssalen, ikke er noget, vi skal, men når det drejer sig om eksempelvis Miljøinstituttet med Bjørn Lomborg, har selv samme Socialdemokrati fundet det yderst relevant at diskutere personspørgsmål her i Folketingssalen.
Peter Juel-Jensen (V), 2023-10-26:
Formålet med lovforslaget er at udmønte dele af den politiske aftale om infrastrukturplan 2035, da lovforslaget bemyndiger transportministeren til at udbygge motorvej E20/E45 ved Kolding og anlægge Kalundborgmotorvejens tredje etape samt at udbygge rute 15 mellem Ringkøbing og Herning.
Karsten Hønge (SF), 2017-01-25:
Jeg synes, at der er en ekstremt socialt ulige adgang til at få nogle gode år som senior, og det kommer man ikke uden om ved at henvise til et gennemsnit og til folk, der er kommet sent ind på arbejdsmarkedet, og som har lange, gode uddannelser, høje lønninger og stor ret til at bestemme over deres eget arbejdsliv, og hvoraf mange oven i købet har lyst til at arbejde længere.
Morten Bødskov (S), 2006-04-18:
Men skal efterretningstjenesterne have nye beføjelser, skal beføjelserne gå hånd i hånd med øget kontrol af tjenesterne enten via domstole, et styrket og moderniseret Wamberg-udvalg eller ved en under alle omstændigheder nødvendig styrkelse af Folketingets indsigt i efterretningstjenesternes arbejde.
Jette Bergenholz Bautrup (S), 2004-03-10:
Jeg vil godt spørge ministeren, om det forandrer noget i ministerens beslutning med hensyn til, at man ikke ønsker at give penge til nedgravning af tredje etape på Amager, når man ved, at lige nu her for 5 minutter siden er der kommet et skriftligt forlig mellem Venstre, SF, Enhedslisten, Dansk Folkeparti og CD i Københavns Borgerrepræsentation, hvor det kommer til behandling den 25. marts, at man vil tage et lån over 30 år, så man kan betale for en nedgravning.
Birthe Rønn Hornbech (V), 2000-11-22:
Hvordan kan det være, at regeringen fortsat har så stor omsorg for storforbrydere, der forbryder sig mod straffeloven, og derfor er, om jeg så må sige, heldige, set ud fra et retssikkerhedssynspunkt, at have alle de retsgarantier, som retsplejeloven foreskriver, som er fælles regler for mange forskelligartede straffesager, mens de borgere, der overtræder særlovgivningen, ikke blot skal kunne gennemskue et morads af regler om, hvad de må og ikke må, men tilmed må savne regeringens omsorg, når det gælder spørgsmålet om retssikkerhed? Der er trods talrige opfordringer fra Venstre til regeringen efter vores opfattelse fortsat et forrygende og aldeles uforståeligt misforhold mellem retsgaranteret strafferetspleje og fraværet af retsgarantier i anden form for sagsbehandling i den offentlige sektor, hvor der måtte have fundet en lovovertrædelse sted.
Rasmus Jarlov (KF), 2017-04-07:
Det kommer jo an på, om Enhedslisten får deres vilje og bliver ved med at holde pensionsalderen meget langt nede, så man kan se frem til en pensionstid på måske 25-30 år, eller om vi får vores vilje og holder fast i, at hvis man kan arbejde, skal man også gøre det.
Jacob Jensen (V), 2012-10-04:
Derfor vil jeg godt spørge Enhedslistens ordfører, for nu har Enhedslistens ordfører allerede nævnt om ikke ultimativt så i hvert fald tæt på at være et ultimativt krav, at dagpengereformen skulle rulles tilbage, eller i hvert fald, kunne man forstå, skulle problemet løses.
Ellen Trane Nørby (V), 2018-11-09:
Og dermed sætter lovforslaget i dag også den aftale, som vi indgik med Dansk Folkeparti sidste år i september, og den aftale, vi har indgået med regionerne omkring nærhedsfinansiering og omkring økonomiaftalen, i høj grad en ny retning for vores sygehuse og vores samlede sundhedsvæsen.
Kirsten Brosbøl (S), 2015-04-22:
Så det er i hvert fald en afvejning, i forhold til at løsningen ikke bare løser et helt konkret, aktuelt problem for én lodsejer og skaber et problem for en anden lodsejer, for vi kan jo se, at konsekvensen ofte er, at erosionen så bliver endnu kraftigere på den anden side af høfderne eller andre, kan man sige, menneskeskabte tiltag.
Line Barfod (EL), 2007-01-10:
Havde den danske regering også besluttet, at den ikke ville tale om det, ligesom den åbenbart havde besluttet det i forhold til Guantánamobasen, eller talte den danske regering om det i hvert fald i forhold til det meget alvorlige spørgsmål om dødsstraf, og havde den danske regering sikret sig, at fanger, der blev udleveret fra danske soldater til amerikanske soldater, ikke kunne udsættes for dødsstraf?
Lars Løkke Rasmussen (V), 2002-01-15:
Jeg er ret overbevist om, at den enkelte borger for så vidt er indifferent over for, om en egenbetaling til sundhedssektoren foregår som et direkte mellemværende mellem vedkommende og lægen eller mellem vedkommende og apotekeren, eller om den foregår som et mellemværende mellem vedkommende og forsikringsselskabet. Hvis vi skal have en debat - og jeg nævner det bare her, fordi jeg nu har hørt det to gange - må den tage afsæt i det reelle.
Jakob Axel Nielsen (KF), 2008-10-21:
Jeg må også sige, at det jo er et synspunkt, der har mødt opbakning fra formanden for Danske Regioner, da man på den seneste generalforsamling i Danske Regioner har forklaret en del af årsagen til effektivitetsstigningen i det offentlige danske sygehusvæsen og begrundet den med eksistensen af det udvidede frie valg.
Pia Adelsteen (DF), 2018-01-16:
Vi har jo også talt om det her med, at mens der kun har været nogle få løsninger, man har kunnet forholde sig til, kan man nu rådgive sig hos andre end nødvendigvis Kystdirektoratet og måske finde andre løsninger, altså løsninger, som man måske ikke har prøvet før, men hvor det kan give god mening at lave noget nyt.
Steen Gade (SF), 2006-04-05:
Det er jo ikke sådan, at vi troede, vi nødvendigvis var enige fra starten, men vi har altså arbejdet os igennem det problemstilling for problemstilling og er nået til noget, som også – i hvert fald for nogle af os – har været en svær diskussion: at vi i det her forslag har besluttet os for at hæve nogle grænseværdier.
Jann Sjursen (KRF), 2002-12-06:
Når nu regeringen mener, at det er så vigtigt endda på forhånd at give lettelser, før det er nødvendigt at foretage disse lettelser, så synes vi, at man i det mindste kunne have fremlagt et program for, hvordan man vil imødegå de negative sundhedsmæssige virkninger, som forslaget vil få, men det har man ikke, og det beklager vi meget.
Holger K. Nielsen (SF), 2003-03-19:
Men pointen er jo, at Blix selv beder om mere tid. Jeg kan ikke forstå, hvordan den danske regering og et flertal her kan være ligeglade med, at chefen for våbeninspektørerne, et flertal i FN's Sikkerhedsråd mener, at der skal være mere tid, at det er ligegyldigt. Det forstår
Poul Nødgaard (DF), 2002-12-09:
Men de kan bare ikke indrømme det ved at stå frem og sige: Vi har fortrudt det, nu vil vi gerne være med, for så vil de få en masse prestigeproblemer ud af det, og det skal man naturligvis ikke påtage sig. Jeg synes, man skulle bruge dagen i morgen til at finde ud af, at man på onsdag trykker på de grønne knapper.
Esben Lunde Larsen (V), 2016-05-18:
Jeg vil faktisk gerne oversende det om fiskernes holdning skriftligt til fru Lisbeth Bech Poulsen, for så vidt jeg husker – og nu må ordføreren så lige afvente den skriftlige oversendelse – har der i hvert fald fra dele af fiskeriet været positive tilkendegivelser om, at der kan fortsættes med råstofindvindingen.
Mai Henriksen (KF), 2012-03-28:
Det kan godt være, det ikke vinder gehør hos ministeren, men jeg håber i hvert fald, at ministeren tager det med hjem og genovervejer, om det skal være så unuanceret, om ikke man kunne prøve måske at kigge lidt mere på, hvor de enkelte og de reelle behov i det her er.
Margrete Auken (SF), 1998-04-16:
Jeg synes, vi er i en bedre situation med hensyn til, hvad der kan ske, end jeg havde frygtet, da vi foreslog debatten. Så vidt jeg har kunnet høre, har samtlige ordførere, undtagen den socialdemokratiske, opdaget, at der er alvorlige problemer, altså ikke småtingsproblemer, men alvorlige problemer.
Pia Kjærsgaard (DF), 1999-10-07:
På den anden side kan man jo sige, at så er vi kommet 85 dage nærmere til det næste folketingsvalg, som statsministeren i hvert fald på nuværende tidspunkt ikke ser ud til at kunne vinde. Det er jo ikke nok sådan bare med fine taler og flotte hensigtserklæringer; der skal være indhold, og der skal være oplysninger om, hvad regeringen vil.
Jens Henrik Thulesen Dahl (DD), 2024-05-22:
Derfor går jeg også ud fra, at det er en selvfølge, at når vi mødes på et tidspunkt efter sommerferien og skal forhandle de nye rammer, så bliver det her også et element i den samlede aftale og den samlede forhandling – så vi netop kan sikre, at vi får ensartede forhold over hele landet.
Mette Frederiksen (S), 2009-05-28:
Da vi havde førstebehandlingen af forslaget stod det jo meget klart, at en af de vigtige årsager, til at VKO stemmer nej, er, at de synes, det er synd for borgerne i de nordsjællandske kommuner, at de nu skal være med til at bidrage til integrationsindsatsen og være med til at bygge almene boliger.
Line Barfod (EL), 2003-11-20:
Som jeg forstår hr. Per Dalgaards svar på vores spørgsmål fra forskellige indfaldsvinkler om, hvad det er, hr. Per Dalgaard vil have normaliseret, er hr. Per Dalgaards udgangspunkt, at folk på Christiania må leve, som de vil, hvis de ikke skader andre og ikke skader miljøet.